সম্প্রতি সোশ্যাল মিডিয়াতে ভাইরাল হয় বচ্চন পরিবারের বর্ষবরণের ছবি। ছবিতে দেখা গিয়েছে, বিগবি-র সঙ্গে বেশ মজায় ছিল আরাধ্যা। কিন্তু এর মধ্যেই এক অবিশ্বাস্য খবর উঠে এসেছে। অন্ধ্রপ্রদেশের এক যুবক দাবি করেছেন, শুধু আরাধ্যাই নয়। ঐশ্বর্যের রয়েছে আরও এক সন্তান। আর সেই সন্তান অন্য কেউ নয়। স্বয়ং তিনি। 
এক সর্বভারতীয় সংবাদমাধ্যমের প্রতিবেদন অনুযায়ী, যুবকের নাম সঙ্গীত কুমার। বয়স ২৯। ঐশ্বর্য রাই ১৯৯৪ সালে মিস ওয়ার্ল্ড খেতাব জয় করেছিলেন। তখন তাঁর বয়স ছিল ২১ বছর। সঙ্গীত কুমারের দাবি, মিস ওয়ার্ল্ড হওয়ার ৬ বছর আগেই নাকি বচ্চন ঘরণির কোলে তিনি জন্ম নেন। 
অন্ধ্রপ্রদেশের এই যুবকের কথায়, ‘‘১৯৮৮ সালে আইভিএফ-এর মাধ্যমে উনি আমার জন্ম দেন। গত ২৭ বছর ধরে আমি শোদাভ্রমে বড় হয়েছি। এক বছর ও দু’বছর বয়সে মুম্বইতে ঠাকুমা কৃষ্ণরাজ রাইয়ের কাছে থাকতাম আমি। ২০১৭-র এপ্রিল মাসে মারা যান ঠাকুমা। আমার কাকার নাম আদিত্য রাই।’’

এই বিষয়ে অন্যান্য খবর

মেয়ে আরাধ্যাকে নিয়ে অবাঞ্ছিত প্রশ্ন। মোক্ষম জবাবে শোরগোল ফেলে দিলেন অভিষেক


প্রাক্তন মিস ওয়ার্ল্ডকে শুধু মা দাবি করেই ক্ষান্ত হননি সঙ্গীত কুমার। তাঁর দাবি ঐশ্বর্য এখন অভিষেক বচ্চনের সঙ্গে থাকেন না। তাই তিনি চান যে ম্যাঙ্গালুরুতে তাঁর সঙ্গে এসে বচ্চন বধূ থাকুন। একটি সংবাদমাধ্যমের কাছে সঙ্গীত বলেন, ‘‘২০০৭ সালে অভিষেক বচ্চনের সঙ্গে আমার মা-র বিয়ে হয়। কিন্তু এখন মা একা থাকেন। আমি তাই চাই মা আমার সঙ্গে এসে থাকুন। আমি ২৭ বছর ধরে পরিবারের থেকে বিচ্ছিন্ন। আমি মাকে খুব মিস করি।’’ 
কিন্তু এই দাবি করলেও, সঙ্গীতের কাছে কোনও প্রামাণ্য নথিপত্র নেই। তিনি জানিয়েছেন, আত্মীয়দের ষড়যন্ত্রের কারণেই ‘মা’ ঐশ্বর্যের থেকে বিচ্ছিন্ন হয়ে যান। তার পরে সঠিক কোনও তথ্য না পাওযায় মা-র সঙ্গে আর যোগাযোগ করতে পারেননি তিনি।